શાળામાંથી ગરમ વસ્ત્રો એકત્રિત કરી જરૂરિયાતમંદોને વિતરણ
નવગુજરાત સમય | Publish Date: Dec 19 2017 11:38PM
કપડવંજની સી.ડી.ગાંધી સ્કૂલના બાળકો દ્વારા એન નવતર પ્રયોગ અપનાવવામાં આવ્યો છે. જેમાં દરેક ધોરણમાં અભ્યાસ કરતા બાળકો દ્વારા ગરમ વસ્ત્રો એકત્રિત કરવામાં આવ્યા હતા. આ એકત્રિત કરાયેલા વસ્ત્રોને જરૂરિયાતમંદોને ઘરે જઇને આપવામાં આવ્યા હતા. આ નવતર અભિગમ થકી બાળકોમાં નવી સહાનુભૂતિની લાગણી થાય અને જરૂરિયાત મંદ વ્યકિતને તેની જરૂરિયાત સંતોષાય તે હતો.
કપડવંજની કે.કે.એમ સંચાલિત શ્રીમતી સી.ડી.ગાંધી સ્કૂલમાં ''ઉમ્મીદ પ્રોજેક્ટ'' અંતર્ગત જરૂરિયાતમંદ બાળકોને શિયાળું કપડાંનુ વિતરણ કરવામાં આવ્યુ હતું. આ પ્રોજેક્ટમાં શાળાના વિદ્યાર્થીઓ દ્વારા શાળાના વિવિધ ધોરણમાંથી એકત્રિત કરેલ ગરમ કપડાં જેવાં કે, સ્વેટર, સાલ, પેન્ટ-શર્ટ, જેકેટ, ધાબળાં, ચોરસા જેવી ચીજવસ્તુઓનું મારવાડીવાસ, હરિજનવાસ, માતરિયાફળિયું જેવા વિસ્તારોમાં વિતરણ કરવામાં આવ્યુ હતું.
કપડાંનું વિતરણ કરાતાં જરૂરિયાતમંદ બાળકીમાં ખુશી લહેર ઉઠી હતી. આ પ્રોજેક્ટ સી.ડી.ગાંધી સ્કૂલ દ્વારા સતત ત્રણ વર્ષથી કરવામાં આવી રહી છે. 'ઉમ્મીદ પ્રોજેક્ટ' ની મુખ્ય હેતુ એ છે કે, વિદ્યાર્થીઓમાં સમાજના જરૂરિયાતમંદ લોકો પ્રત્યે નિ:સ્વાર્થભાવ કેળવાય અને તેમની સેવા માટે પ્રેરણા તેમની પ્રત્યે જાગૃત થાય. આ પ્રકારના પ્રોજેક્ટના પગલે વિદ્યાર્થીઓમાં બાળપણથી જ સામાજિક સેવાની ભાવના પેદા થાય છે.